इसमें 7,965 कस्टम ड्यूटी और 1108 GST; 1,629 वसूले गए
चीनी मोबाइल कंपनियों ने 8000 करोड़ टैक्स चुराया. Chinese mobile companies stole 8000 crore tax
चीन की मोबाइल कंपनियां भारत में कस्टम से लेकर GST जैसे टैक्स की चोरी कर रही हैं। राज्यसभा में आईटी मंत्रालय की ओर से दिए गए लिखित जवाब के मुताबिक, चीनी मोबाइल कंपनियों ने बीते 5 साल में करीब 8000 करोड़ रुपए की टैक्स चोरी की है।
मंत्रालय के अनुसार चीन की इन मोबाइल कंपनियों ने 7,965 करोड़ कस्टम शुल्क की चोरी की। वहीं, GST चोरी के मामले में 1108 करोड़ रुपए की रकम थी। जिन चीनी कंपनियों के नाम टैक्स चोरी में सामने आए हैं, उनमें ओप्पो, विवो, शाओमी और ट्रांसेशन जैसे नामी मोबाइल ब्रांड शामिल हैं। इन कंपनियों से 1,629 करोड़ रुपए का टैक्स वसूला गया है।
ओप्पो ने 5,086 करोड़ का टैक्स चुराया
आंकड़ों के मुताबिक, ओप्पो मोबाइल इंडिया प्राइवेट लिमिटेड ने इस अवधि में 5,086 करोड़ रुपए की टैक्स चोरी की है। जिसमें सीमा शुल्क के रूप में 4,403 करोड़ और 683 करोड़ की GST शामिल है। कंपनी ने वित्त वर्ष 2019-20 में 4,389 करोड़ रुपए की कस्टम ड्यूटी की चोरी की, जिसमें से 450 करोड़ रुपए की वसूली की गई।
वीवो ने 2,923.25 करोड़ का टैक्स नहीं दिया
वीवो ने 2,923.25 करोड़ रुपए की टैक्स चोरी की। जिसमें 2,875 करोड़ कस्टम और 48.25 करोड़ GST शामिल है। वहीं, वीवो ने 2,217 करोड़ रुपए की कस्टम ड्यूटी की चोरी की। जिसमें से वित्तवर्ष 2020-21 में 72 करोड़ रुपए की वसूली की गई। वित्त वर्ष 2022-23 में वीवो मोबाइल इंडिया प्राइवेट लिमिटेड को 658 करोड़ रुपए की चोरी की।
शाओमी ने 851.14 करोड़ का टैक्स नहीं भरा
शाओमी टेक्नोलॉजी इंडिया प्राइवेट लिमिटेड ने 851.14 करोड़ का टैक्स नहीं भरा। इसमें 682.51 करोड़ कस्टम ड्यूटी और 168.63 करोड़ रुपए GST शामिल है। शाओमी को वित्तवर्ष 2019-20 में 653.02 करोड़ रुपए की कस्टम ड्यूटी को चोरी करते पकड़ा गया। जिसमें से 46 लाख रुपए वसूल लिए गए हैं। वहीं, लेनोवो ने 42.36 करोड़ रुपए की GST चोरी की।